РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 23

от заседание на комисия ”Управление на собствеността”
към Пленума на Висшия съдебен съвет, проведено на 05.04.2017 г.

Днес, 05.04.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова 
                                                                                       Розалин Трендафилов
                                                                                       Юлиана Колева
                                                                                       Милка Итова
                                                                                       Димитър Узунов

           От администрацията на ВСС присъстват: инж. Добромира Димитрова – главен експерт в дирекция „Управление на собствеността на съдебната власт” и инж. Дениза Павлова – главен експерт в дирекция „Управление на собствеността на съдебната власт.

1. ОТНОСНО: Среща с г-н Георги Терзийски – управител на „Евробилд” ЕООД – представител на лицето, осъществяващо инвеститорския контрол на обект: „Проектиране и извършване на строително-монтажни работи по преустройство на сграда за нуждите на СРС и СРП, находяща се на бул. „Ген. М. Д. Скобелев” № 23”, договор рег. № 93-22-13/23.01.2013 г.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ВЪЗЛАГА на дирекция „Управление на собствеността на съдебната власт” да организира среща с всички участващи в строителния процес, на която да бъдат уточнени действията, които следва да бъдат предприети за отстраняване на възникналата в края на 2016 г. авария в отоплителната и вентилационната системи.

2. ОТНОСНО: Изпращане на финансова обосновка до заместник министър-председателя по вътрешен ред и сигурност и министър на отбраната за безвъзмездно предоставяне на имот на МО за нуждите на Военно-окръжна прокуратура гр. София и Софийска районна прокуратура.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Предлага на Пленума на ВСС да вземе следното решение:
1.	ОДОБРЯВА проект на писмо до заместник министър-председателя по вътрешен ред и сигурност и министър на отбраната.
2.	УПЪЛНОМОЩАВА г-н Димитър Узунов – представляващ Висшия съдебен съвет да подпише финансова обосновка за имот с идентификатор 68134.512.684, находящ се в гр. София, Столична община, район „Сердика”, ул. „Майор Георги Векилски” № 4, м. „ГГЦ-Зона В-17” с площ 2225 м. застроена и незастроена площ, застроен с 3 /три/ броя сгради с обща застроена площ 951 кв.м., описани в Акт за публична държавна собственост № 1839 от 01.12.2015 г.
3.	ВНАСЯ предложението като редовна точка в редовно заседание на Пленума на Висшия съдебен съвет, насрочено за 20 април 2017 г.

3. ОТНОСНО: Решение по т. 26 от протокол № 13/22.03.2017 г. на Комисия „Бюджет и финанси” за обосноваване на реда за възлагане, чрез подписване на директен договор, с оглед разходваните средства за услуги с идентичен или сходен предмет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА за сведение доклада от инж. Лидия Кирилова – главен експерт в дирекция „УССВ”.
3.2. ИЗПРАЩА по компетентност доклада по т. 1 и настоящото решение на дирекция „Правна”, в съответствие с предходно решение по т. 13.3. от протокол № 13/01.03.2017 г. на комисия „Управление на собствеността”, съгласно което обществената поръчка следва да се съгласува с дирекция „Правна” относно вида на обществена поръчка, съобразно праговете предвидени в ЗОП.
3.3. ИЗПРАЩА по компетентност доклада по т. 1 и настоящото решение на комисия „Бюджет и финанси”, след получаване на становището по т. 2 от дирекция „Правна”, с оглед поемане на финансово задължение в размер на 1 667,67 лв. без ДДС или 2 000 /две хиляди/ лева с ДДС за възлагане на консултантска услуга за подготовка на документация по обществена поръчка с предмет: „Изготвяне на пазарни оценки за целите на финансовото отчитане на недвижимите имоти, инвестиционните имоти /в строеж/ и инфраструктурни обекти, предоставени на ВСС за нуждите на съдебната власт”.

4. ОТНОСНО: Упълномощаване на представител на дирекция „Управление на собствеността на съдебната власт” да осъществи контрол и да подпише Акт обр. 15 за обект „Проектиране и извършване на строително-монтажни работи по преустройство на съществуваща четириетажна административна сграда за нуждите на Районен съд гр. Петрич, Районна прокуратура гр. Петрич, СИС, АВ и ОЗ „Охрана”, находяща се в гр. Петрич, ул. „Лазар Маджаров” № 3.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРЕДЛАГА на Главния секретар на Висшия съдебен съвет да издаде заповед на инж. Димитър Шиклев за осъществяване на контрол и участие в комисия по подписване на Акт. обр. 15 за обект: „Проектиране и извършване на строително-монтажни работи по преустройство на съществуваща четириетажна административна сграда за нуждите на Районен съд гр. Петрич, Районна прокуратура гр. Петрич, СИС, АВ и ОЗ „Охрана”, находяща се в гр. Петрич, ул. „Лазар Маджаров” № 3.
4.2. ИЗПРАЩА решението по т. 4 от настоящия протокол на Главния секретар на ВСС.

5. ОТНОСНО: Искане от председателя на Административен съд гр. Монтана за отпускане на средства за авариен текущ ремонт на покрив на сградата, на последните два етажа на която се намира съда, на стойност 14 796,66 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Извършването на разход за авариен текущ ремонт на покрив на сградата, на последните два етажа на която се намира Административен съд гр. Монтана, е неотложно необходимо. Стойността на разхода е определена на 14 800 лв. съгласно най-ниската от предложените оферти.
5.2. ИЗПРАЩА решението на комисия „Бюджет и финанси” за корекция на бюджета на Административен съд гр. Монтана.

6. ОТНОСНО: Искане от председателя на Районен съд гр. Своге за отпускане на средства за непредвиден текущ ремонт на системата за видеонаблюдение, на стойност 3 811,91 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Извършването на разход за непредвиден текущ ремонт на системата за видеонаблюдение на Районен съд гр. Своге е целесъобразно. Стойността на разхода е определена на 3 812 лв. съгласно най-ниската от предложените оферти.
6.2. ИЗПРАЩА решението на комисия „Бюджет и финанси” за корекция на бюджета на Районен съд гр. Своге.

7. ОТНОСНО: Изпълнение на решение на Комисия „Управление на собствеността” по т. 4.1. от протокол № 21/29.03.2017 г., относно изготвянето на хронограма на обект: „Проектиране и извършване на строително-монтажни работи по преустройство на сграда за нуждите на Софийски районен съд и Софийска районна прокуратура, договор рег. № 93-00-13/23.01.2013 г.”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРИЕМА за сведение хронограма за обект: „Проектиране и извършване на строително-монтажни работи по преустройство на сграда за нуждите на Софийски районен съд и Софийска районна прокуратура, находяща се в гр. София, бул. „Ген. М.Д. Скобелев” № 23, договор рег. № 93-00-13/23.01.2013 г.”, ведно с копия на договорите за строителство и аксесорните договори за услуги.

8. ОТНОСНО: Доклад от дирекция „Правна” и дирекция „Управление на собствеността” относно решение на Комисия „Управление на собствеността”, взето по протокол № 17/15.03.2017 г., т. 2.

При обсъждането на т. 8 на заседанието присъства г-жа Красимира Василева – началник отдел „ЮСДКВСС”, която изложи мотивите си във връзка с приложение на нормите, предвидени в ЗОП.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ВЪЗЛАГА на дирекция „Управление на собствеността на съдебната власт” да организира среща на участниците в строителния процес за уточняване на възможностите за своевременното въвеждане в експлоатация на обект: „Изграждане на пристройка на топла връзка между обособените части на първия етаж, вътрешно преустройство и ремонта на част от съществуваща административна сграда за нуждите на Административен съд - Видин”, находяща се в гр. Видин, ул. „цар Симеон Велики” № 3.

9. ОТНОСНО: Сключване на договор с община Плевен за безвъзмездно управление на имот – общинска собственост.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ОТЛАГА разглеждането на т. 9 от настоящия дневен ред за следващото заседание на Комисия „Управление на собствеността”, насрочено за 10 април 2017 г.

10. ОТНОСНО: Писмо до главния прокурор на Република България относно опити на ГД „Охрана” да актуват като самостоятелен обект помещение, ползувано от органите на прокуратурата в гр. Пловдив.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ОТЛАГА разглеждането на т. 10 от настоящия дневен ред за следващото заседание на Комисия „Управление на собствеността”, насрочено за 10 април 2017 г.

11. ОТНОСНО: Насрочване на следващо заседание на Комисия „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. НАСРОЧВА следващото заседание на Комисия „Управление на собствеността” да се проведе на 10 април 2017 г., от 13,00 часа в зала 512 в сградата на ВСС.

                                                  ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ